ژاپون‌نون ان بؤیوک دیجیتالی پول بورسلاریندان کوین‌چگ‌ (Coincheck)-ین بازار دگری 534 میلیون دول‌لار اولان "نم" آدلی دیجیتالی پول واحیدینه عایید شیفره‌لنمیش کودلاری بیر سایبر سالدیریدا چالیندی.
بیلگی‌سایار اوغرور‌لاری، 534 میلیون دو‌لار دگرین‌دکی دیجیتالی پول‌لاری اؤز حساب‌لارینا کؤچوروب.
سایبر سالدیریسینین آردین‌دان، کوین‌چگ، بیتکوین استثناء اولماقلا بوتون دیجیتالی پول واحیدلرینه عایید عملیات‌لاری دوندوروب.
چالینان کوین‌چگ وارلیق‌لاری‌نین، چئوریمدیشی اولا‌راق اعتبارلی بیر شکیلده ساخلاندیغی "سویوق کیف‌ده" دئییل، چئوریم ایچی بورسون بیر بؤلومو اولان "ایستی کیف‌ده" توتولدوغو بیلدیریلدی.
ایستی کیف‌ده وارلیق‌لار یالنیز چئوریم ایچی اولا‌راق قید ائدیلیب ترانسفر ائدیلرکن، سویوق کیف‌ده چئوریم دیشی بیر سروئرده یدک‌لنه‌رک توتولدوغو قید ائدیلیب.
اوغورلوغون تصدیقلنمه‌سی حالیندا، بونون ایندییه قدرکی ان بؤیوک دیجیتالی پول اوغورلوغو اولاجاغی بیلدیریلیب.
بیر شیرکت نماینده‌سی، ژاپون مئدیاسینا وئردیگی موصاحیبه‌ده، جمعه گونو ایتیریلن فوندلارین گئری قایتاریلماسی مومکون اولماغا دئییب.
کیودو آژانسی‌نین خبرینه گؤره، کوین‌چگ صدری جناب کویسورو وادا، مطبوعاتا وئردیگی آچیقلامادا، اینترنت‌دن گیریله‌بیلن بیر سیستم ایله نم حساب‌لاری‌نین ایداره ائدیلدیگینی آچیقلاییب.
وادا، تکنیک چتین‌لیک‌لر و تکنیک ایشچی چاتیشمازلیغی سببین‌دن شیرکتین سانال پول واحیدلری‌نین رهبرلیگینه ایمکان وئرن تکنولوژی‌نین اینکیشاف ائتدیریلمه‌سینی تماملایامادیغینی قید ائدیب.
اوغورلوق حادثه‌نین اورتایا چیخماسی‌نین آردین‌دان، دیجیتالی پول بورسونون عمومی دگرینده تخمینن یوزده 10لوک آزالما گؤرولرکن 6 تریلیون یئن‌لیک ایتکی باش وئردی.
ژاپون‌دا 2014ده 400 میلیون دو‌لار دگرینده دیجیتال وارلیغینی ایتیرن Mt-Gox دیجیتالی پول بورسو داغیلمیشدی.
